30α. ΝΟΜΟΣ υπ’ αριθ. 3691 της 16/24 Απρ. 1957 Περί συμπληρώσεως συνταξιοδοτικών διατάξεων αφορωσών εις προσωπικόν Νοσηλευτικών Ιδρυμάτων Ν.Δ. 2592/1953 κλπ. Άρθρον μόνον.-1-3.(Κωδικοποιήθηκαν από το Π.Δ. 1041/1979, ΦΕΚ Α΄ 292, (κατωτ. σελ. 90, 6). 4.Αι διατάξεις του άρθρ. 85 του Α.Ν. 1854 του 1951 εφαρμόζονται δια πάντας του δημοσίου υπαλλήλους και υπηρέτας τους οπωσδήποτε εξερχομένους της υπηρεσίας, ως επίσης και δια τους προ της αποκτήσεως της ιδιότητος του τακτικού δημοσίου υπαλλήλου δικαιουμένους συντάξεως εις βάρος οιουδήποτε Νομικού Προσώπου ή Οργανισμού Δημοσίου Δικαίου. Αι εις το ανωτέρω αναφερόμενον άρθρον κρατήσεις καθ’ όσον μεν βαρύνουσι τον εργοδότην καταβάλλονται παρά του Δημοσίου καθ’ όσον δε βαρύνουσι τον ησφαλισμένον κατάβάλλονται παρά τούτου κατά τα δι’ αποφάσεως της Διοικήσεως του Ιδρύματος Κοινωνικών Ασφαλίσεων ή του οικείου Νομικού Προσώπου ή Οργανισμού ορισθησόμενα. Η εκ των κατά τ’ ανωτέρω ασφαλιστικών Οργανισμών αναδρομική σύνταξις των εξελθόντων της υπηρεσίας από 1 Νοεμ. 1950 μέχρι της δημοσιεύσεως του παρόντος παρακρατείται εξ ολοκλήρου προς μερικήν ή ολικήν εξόφλησιν των τυχόν οφειλών των συνταξιούχων των προκυπτουσών εκ της εφαρμογής του παρόντος. 5.Αι διατάξεις του παρόντος νόμου, ούτινος η ισχύς άρχεται από της δημοσιεύσεως αυτού εις την Εφημερίδα της Κυβερνήσεως, εφαρμόζονται και δια του ήδη εξελθόντας της υπηρεσίας, η δε κανονιζομένη σύνταξις ή αύξησις της αναγνωρισθείσης τοιαύτης είναι πληρωτέα από της πρώτης του επομένου της ισχύος του Νόμου τούτου μηνός. 